Epiphora mythimnia

Epiphora mythimnia er en sommerfugl som hører til familien påfuglspinnere (Saturniidae).

Utseende 
En nokså stor (vingespenn 90-100 millimeter), gråbrunlig påfuglspinner. Som vanlig for Attacini er vingene meget store sammenlignet med kroppen. Hannenes forvinger er noe sigdformede, med avrundet spiss. Det er en liten øyeflekk ved forvingespissen.
Hos denne arten er vingens tverrbånd ganske brede, hvite og sterkt buede. Vingenes lyse midtflekker er store og ovale, og forvingen har en bred, hvit lengdestrek ved roten.

Levevis 
Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse 
Arten er utbredt i det sørlige og østlige Afrika.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae 
 Slektsgruppen Attacini – inneholder mange svært store arter
 Slekten Epiphora Wallengren, 1860
 Epiphora mythimnia (Westwood, 1849)

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av arten

Eksterne lenker 
 
 Saturniidae Web - Epiphora mythimnia. Med bilder av arten 

Påfuglspinnere
Dyr formelt beskrevet i 1849
Dyr formelt beskrevet av John Obadiah Westwood